TAKUNI บวก 3% หลังบ.ย่อยคว้างานโครงสร้างระบบและเดินท่อมูลค่า 200 ลบ.
TAKUNI บวก 3% หลังบ.ย่อยคว้างานโครงสร้างระบบและเดินท่อมูลค่า 200 ลบ. ล่าสุด ณ เวลา 15.38 น. ราคาอยู่ที่ 1.09 บาท บวก 0.03 บาท หรือ 2.83% สูงสุดที่ 1.11 บาท ต่ำสุดที่ 1.06 บาท มูลค่าซื้อขายที่ 3.61 ล้านบาท
29 ส.ค. 2560

ผู้สื่อข่าวรายงานว่า ราคาหุ้นบริษัท ทาคูนิ กรุ๊ป จำกัด (มหาชน) หรือ TAKUNI ณ เวลา 15.38 น. ราคาอยู่ที่ 1.09 บาท บวก 0.03 บาท หรือ 2.83% สูงสุดที่ 1.11 บาท ต่ำสุดที่ 1.06 บาท มูลค่าซื้อขายที่ 3.61 ล้านบาท ขณะที่ดัชนีตลาดหุ้นไทยโดยรวมบวก 1.72%

โดย TAKUNI เปิดเผยว่า บริษัท ซี เอ แซด (ประเทศไทย) ซึ่งเป็นบริษัทย่อย ได้รับการจ้างงานโครงสร้างระบบและงานเดินท่อ ที่อ.วังน้อย จ.พระนครศรีอยุธยา มูลค่างาน 200 ล้านบาท โดยมีระยะเวลาก่อสร้าง 15 เดือน